open-index/open-wikipedia-markdown huggingface dataset:
Haugi

**Haugi** () on kala.

## Teemas muijal

* Luontoportti (suomekse)
* Riista- ja kalatalouden tutkimuslaitos (suomekse)
Hebo

**Hebo** libo **heboine** () on suuri imettäi elätti, kudaman ristikanzu jo ammui kezitti žiivatakse.

Hevon jallas on vai yksi kehitynnyh sormi, kudai on kabjan suojas. Sendäh hevot ollah puarattomatkabjat. Hevon piäkal’l’ukku on piduličču. Sendäh hevon turbu on erinomaine, suurien silmienke, levielöin nenähuogamienke. Piälakal ollah ei ylen suuret kettärät korvat. Hevol on pitkät oččutukat da pitky harju. Harju kazvau yliči pitkän vägevän niškan. Hevon rungu on pyöristynnyh. Kai rungu on lyhyöl karval. Karvu voi olla eri luaduu: ruspakko, valgei, harmai, mustu. Vahnate karvu harmanou ihan gu ristikanzal. Hevon hännäs on pitkät turbiet tukat.

Hebo on älykäs elätti. Sil on ylen hyvä kuulo, hyvä nägö da vainu. Hebo on ylen varovaine, ičenkaččoi elätti. Koskemattomal luonnol hevot eletäh joukolleh. Yksi uveh da läs kymmendy heboččuu. Hebočču kerran vuvves suau sällyn. Kerras se voi suvva yhten sälgyzen, harvah kaksi.

Hebo eläy 25–30 vuottu. Sen kazvo rippuu rovus da syötändäs. Midä parembi hebo syöy, sidä suurembi kazvau. Hevon kazvo voi olla 150–185 sm. Hebo on kazvinsyöjy elätti. Hevon paras syömine on heiny da kagru. Päiväs sille pidäy 30–60 litrua vetty kezäl da 20–25 litrua talvel.

Hebo eläy tahnuos lehmän da lambahien rinnal. Niitylgi niilöi voibi paimendua rinnakkai. Sendäh, gu net ei olla tiel toine toizele, hebo syöy mehäviä heiniä, a lambahat da kozat suvaijah kuivembua. Hebo eläy sobuh koirankegi, sendäh gu yksi on kazvinsyöjy, a toine lihansyöjy. Net yhtes avvutetah ristikanzua.

Sidä elättii, kudai on tiel da äijäl tabaittau, hebo voi potkata.

Hevol on pitkät jallat. Se maltau ylen ravieh juosta. Juoksou hebo kaikkeh luaduh: juoksou nel’l’ul, juoksou ruagieh libo täytty ruagettu, toiči menöy eriaskelel.
Heimokundu

**Heimokundu** () on heimokollektiivu, kudai perävyy mistahto miärätys heimonkannaspäi, tavan mugah tuattolangoi pitkin (partillinejuarine heimokundu), erähis tapahtuksis muamolangoi pitkin (matrilinejuarine heimokundu). Heimonkandu suattau olla myös mifolougine olendo, ezim. jumal libo elätti.

Heimokunnat voijah muvvostua yhtes suuremban etnizen kogohpanon, kui heimohmon. **Heimohmo** on joukko heimoloi libo heimokundii, kudamii yhtistäy susiedannu olendu, kieli da kul’tuuru.

* Ammuzien Norvegielazien/ Viikingoin heimokunnat (ætt)
* Šotlandilazien heimokunnat (clann)
* Irlandilazien heimokunnat (clann)
* Kiinalazien heimokunnat
* Japounielazien heimokunnat
* Somalilazien heimokunnat
* Čečenilazien heimokunnat
Harmai kondii

**Harmai kondii** (buuru) on kondieloin yksi lajilois. On moni eri harmuadu kondiedu, kuduat ollah erinormažet da erikarvazet. 
Kaikkien pienembät kondiet eletäh Europas, kaikkien suurembat – Al’askal da Kamčatkal – net painetah 500 da enämbiä kg; toiči puututah suuriškot viesankel 700-1000 kg. 
Vahnembat ižkäondiet keskimierus ollah 1,6 kerdua suurembi emäkondieloi. 
## Kuvavus
Harmai kondii on prostoi zvieri Kondien rodukunnas. Rungu sil on vägevy korginke sägänke; piä on suuri; korvat da silmät ollah pienet. Händy on pieni – 65 – 210 mm., vähäl nägyy karvaspäi.
Käbälät ollah kovat; kynnet ollah vägevät, iččeh ei vedävyt, 8-10 sm. pitkät. Kondiel on viizi sormie. 

Karvu on turbei; väri on kaikis kohtas juuri jyttymä. Värit voibi olla eri. Karvan väri voibi olla harmaspäissa  mustassah. Toko hänel on harmai (buuru) väri. 

Kondienpoigažil kaglal da rinnal  toiči ollah valpakot tačmat, kuduat ijänken lähtitäh  iäre. 
Harmai kondii on meččyelätti. Toko Ven’al  se eläy il’žes mečas kondožikonke. Jevroupas se suvaiččou mägimeččii. 

Pyzyy ižäkondii yksinäh, emäkondii – kondienpoigazienkel. Kondiet eletäh yhtes kohtas; heijän kohtu voibi olla 73-414 km. Ižäkondien kohtu on suurembi emäkondien kohtua seiččemen kerran. 
Kohtan rajah kondiet pannah duuhun tiähtit da kyndžites puuloil. Toiči menöu aigu matkustukseh syöndu eččimäh. 

Harmai kondii syöy kaikki syömisty, toko vai enämbi kazvostu: marjat, žöludit, oriehat, kazvoksien juuret da koret.

Kudualoil vuozil on vähä marjua tagavožen kondiet  kävelläh kagrupellole. Net sežo syvväh böbököi (kudžoi, liipoi), čuöttölöi, čičeliuškoi, šlöpölöi, hiirii, kalua. 

Vuvven aijät hyvin nävytäh kondien elaijas. Talvekse kondii azuu razvuvarat nahkanalle (enne 180 kg.) da sygyzyl viruttuakseh muate pezäh. Pezä on kuivas kohtas  haudois kondožikoin libo kondoin alle. Toiči kondiet kaivatah pezä muah libo mennäh loukkoloih libo ragoloih kal’iväs. 
Eri kohtis talvimagavus voibi olla 75-195 päiviä. Kondii on pezäs keskimiärin 5-6 kuudu. Enämbi kaikki eletah pezäs emäkondiet kondienpoigažinke, vähembi kaikkie – vahnat ižakondiet. 

Lämmis kohtis, kus talvel on vähä lundu, kondiet ei viertä muate pezäh. 
Kuni kondii on pezäs kaiken talven, se kaimuau enne 80kg razvua.
Heinysorzu

**Heinysorzu** (*Anas platyrhynchos*) on lindu.

## Muut nimet

Lindu on tunnettu karjalan paginluadulois sežo nämmil nimil:

* **Bul'bakko** (Suistamol)
* **Toukačču** (Suistamol)
* **Železinä** (Tunguas)

## Kogo da nägö

**Piduhus:** 50-60 cm
**Siibien agjuväli:** 79-87 cm
**Paino:** 0,9-1,3 kg

## Teemas muijal

* Luontoportti Luontoportti (suomekse)
* Suomen lintuatlas (suomekse)

## Lähtiet
Heinytavi

**Heinytavi** (*Anas querquedula*) on sorzien heimoh kuului lindu.

## Karjalankieline nimi

Linnun karjalankieline nimi on täh artikkelih niškoi kiännetty suomenkielizes sanaspäi *heinätavi*.

## Kogo da nägö

**Piduhus:** 37-41 cm
**Siibien agjuväli:** 59-67 cm
**Paino:** 300-400 g

## Teemas muijal

* Luontoportti (suomekse)
* Suomen lintuatlas (suomekse)
Helene Schjerfbeck

**Helene (Helena Sofia) Schjerfbeck** [šärvbek] (10. heinykuudu 1862 Helsinki, Suomi – 23. pakkaskuudu 1946 Saltsjöbaden, Ruočči) oli suomelaine taidehmualuaju. Häi on yksi Suomen arvospiettylöimbis modernizman taidehmualuajis.

Uran allus Schjerfbeck mualai moni histouriellistu tevostu, muga kui *[[Ruanittu saldattu hangel|Ruanittu saldattu hangel]]* (1880) da *Wilhelm von Schwerinin surmu* (1886).
Helmer-Rainer Sinisalo

**Helmer-Rainer Nesterovič Sinisalo** (14. kezäkuudu 1920 - 2. elokuudu 1989) - Nevvostoliiton karjalaine säveldäi da opastai. Nevvostoliiton rahvahalline ozuttelii (1978).

## Eloskerdu
Sinisalo oli roinnuhes 14. kezäkuudu vuvvennu 1920 Zlatoustan linnas (nygöi- Čel’abinskan aloveh,Ven’a). Helmer Sinisalon vahnembat Nester Ivanovič da Ida Avgustovna muutettih Suomespäi Sovetskoile Ven’ale vuvvennu 1918. Säveldäjän vahnembat kui monet toizet omamualazetgi oldih pakoitetut lähtemäh iäre Suomespäi, sendäh gu Suomi eroi Ven’as Ligakuun vallankumovuksen aigua. Enzimäzinny vuozinnu Nester Ivanovič da Ida Avgustovna ruattih Zlatoustas, kus oli roinnuhes heijän poigu Helmer. Vähasty aigua pereh eli Karjalas da sit vuvvennu 1924 muuttui Leningruadah. Vuvvennu 1928 Sinisalon pereh tuli järilleh Petroskoih, kus brihačču algoi opastumah soittamah fleital N.A. Solnyškovan kluasas. Helmer jatkoi opastundua Petroskoin muuzikkuopistos, kuduan häi loppi vuvvennu 1939. Sen jälles Sinisalo ruadoi Karjalan radivon simfounien orkestran solistannu vuozinnu 1936-1941 da 1944-1956. Vuozinnu 1952-1955 säveldäi parandi omii neroloi P.I. Čajkovskijan kunnivokse nimitetys Moskovan valdivonkonservatouries N.P.Peikon johtol da N.A. Rimskij-Korsakovan kunnivokse nimitetys Leningruadan valdivonkonservatouries V.V. Vološinovan johtol.
Vuozinnu 1942-1957 Sinisalo oli opastajannu Petroskoin muuzikkuopistos, ga vuozinnu 1950-1952 oli rahvahan pajon da tansin Kantele-ansambl’an johtajannu. Vuvvennu 1956 loppi ezittäjän virran da piätti olla vaiku säveldäjänny. Tänny vuonnugi Sinisalo tuli Nevvostoliiton säveldäjien liiton Karjalan ozaston johtajakse. Sinisalo oli johtajannu 19 vuottu kuolendah sah. Säveldäjänny da kunduruadajannu olles Sinisalo luadi suuren panoksen Karjalan muuzikkutaidoh da monen kerdua sai erilazii palkindoloi.
Sinisalo kuoli 2. elokuudu vuvvennu 1989. On pandu muah Sulažmäin kalmistol.

## Musto
Petroskois on H. Sinisalon kunnivokse nimitetty muuzikkuškolu lapsih näh № 1. 

## Luomisruado
Sinisalo algoi luoda muuzikkua jo ylioppilazennu. Hänen enzimäine suuri tevos oli 1940 vuvvennu kirjutettu Fleittu- da orkestrukonsertu. Sinisalo on enzimäzen karjalazen Mečän bohatteruloi-nimizen simfounien luadii. Sežo Sinisalon tevoksih kuulutah simfounii- da kamerimuuzikkukirjutuksii, baliettoi, kudualois on kuulužin Kalevala-eeposan motiivoin mugah Sampo-baliettu. Balietan pohjannu oldih säveldäjän aigazis kamerikirjutuksis Voitto -horeogruafine runoelmu da yhtenozaine Kyliki- baliettu. Nämmien tevoksien partituurat hävittih voinan aigua. Sampo-balietan enzi-ozutelmu oli 27. kevätkuudu v. 1959 Petroskois. Tämä baliettu sai suuren suavutuksen da sidä ozutettih monen kerdua Nevvostoliitos da toizis mualoisgi.
Sinisalon muuzikas on ylen äijy eepos-, liirikkapastoral- da tansimotiivoi. Sežo muuzikkah vaikutettih Sibeliuksen da XIX-vuozisuan Ven’an muuzikku, mugaže Karjalan, Suomen, Ven’an rahvahan muuzikku.
Helsinki

**Helsinki** eiga **Helsingi** () on Suomen tazavallan piälinnu. Sie eläy läs 573 789 eläjiä (31.10.2008).

Helsinkin perusti Ruočin korol Kustaa Vaasa vuvvennu 1550, da se rodih piälinnakse jo Suomen suuriruhtinaskunnan aigua vuvvennu 1812.  Sidä enne piälinnannu oli olluh Turku.



## Merkittävimmät nähtävykset


Image:Suurkirkko Helsinki maaliskuu 2002 IMG 0629.JPG|Katedraali
Image:Kallio church, Helsinki 2004-06.jpg|Kallio
Image:Ketjukaruselli Linnanmäki Helsinki.JPG|Linnanmägi
Image:Suomenlinna.jpg|Suomenlinna
Image:Esplanade-helsinki-hiver.JPG|Esplanadi
Image:Lasipalatsi.JPG|Lasipalatsi
Image:Parliament House of Finland.jpg|Eduskuntatalo


## Aiheesta toiziel
* Helsingin linnu

## Lähtehet
Henry Ford

**Henry Ford** (30. heinykuudu 1836 Greenfield, Mičigan, Yhtysvallat – 7. sulakuudu 1947 Dearborn, Mičigan) oli yhtysvaldaine tevolližusmies da biznesmies, mašinoin valmistamizen zavodoin Ford Motor Companyn perustai. Se firmu toimi nygöigi. Henry Ford oli keksii da hänel oli 161 patentua Yhtysvallois. Hänen louzungu oli «mašinu kaikile». Fordan zavodu valmisti huogehimat mašinat avtotevolližuon aijan allus.

Henry Fordan Minun elaigu, minun suavutukset – kirju on tiijollizen ruavon ohjuamizen kluassine tevos. Ford vaikutti modernukul’tuurah da sit vaikutustu sanotah nimel fordizmu. Henry Fordan eloskerdua kuvaillou Epton Sinkleran Mašinan kuningas - tevokses.

Henry Ford rodivui irlandielazien emigruantoin perehes, kudai eli fermas Detroitan ymbäristöl. 16-vuodehizennu häi lähti koispäi ruadamah Detroitah. Vuozinnu 1891-1899 Ford ruadoi inženieru-mehaniekkannu, a sen jälles Edison Illuminating Companys piäinženierannu. Vuvvennu 1893 joudoaijal keksi oman enzimäzen mašinan. Vuozinnu 1899-1902 häi oli yksi Detroitan mašinukompanien omistajis, ga erimielen täh häi lähti täs firmas. Vuonnu 1903 Ford perusti Ford Motor Companyn, kudai allus valmisti mašinoi Ford A-merkil.

Henry Ford oli naizis. Hänel oli ainavo poigu Edsel Ford, kudai oli Ford Motor Companyn prezidentannu vuozinnu 1919-1943.
Heččul

**Heččul** () on kylä Priäžän piiris Vieljärven poselenies Karjalan tazavallas Ven'al.
## Kylä
Heččulan kylä on sijoitunnyhes 58 kilometrii Priäžäspäi päivänlaskupuoleh. Kyläs on 94 eläjiä (2013). Kyläs  on ortodoksine časounu.

## Endine kylähalličusaloveh
Heččulas oli aijemba oma kylähalličusaloveh, Heččulan poselenien keskus, ga aloveh liitettih Vieljärveh vuonnu 2006. Heččulas ymbäri ollah kylät: Akimovo, Kuččeselgy, Kaskiselgy, Lamminselgy, Majaselgy, Pogoil'a, Punččoila, Simanovanselgy, Syssoila, Hlebozero (Heččula) da Čornaja Lamba.
## Lähtehet
* Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6
Hiidniemi

**Hiidniemi** () on Karjalan tazavallan Anuksen kanzallizen piirin kylä, kudai kuuluu Kuujärven kyläkundah.

Se sijoittuu Lojanskoje-järven liidehrannal.

## Hiidniemen rahvahan lugumiäry
Hiihtoammundu

**Hiihtoammundu** (ammunduhiihto libo biatlon) on talvisportulaji, kuduas yhtistytäh muastohiihto da ammundu.
Nengomii kilboi pietäh aiguhizien kesken.
## Individualine kilbu
Individualizen kilvan matkan piduhus on miehil 20 kilometrii da naizil 15 kilometrii. Kilbailijat lähtietäh matkah yksitellen 30 sekundan välil. Individualizeh kilbah kuuluu nelli ammundua. Ezmäi ammutah virujen, sit seizoi, jälles sidä myöstin virujen da lopukse seizoi. Jogahizes siiriči ammundukerras hiihtoaigah ližätäh yksi štruafuminuuttu.
## Sprintu
Sprintan (libo pikamatkan) piduhus on miehil 10 kilometrii da naizil 7,5 kilometrii. Kilbailijat lähtietäh matkah yksitellen 30 sekundan välil. Sprintah kuuluu kaksi ammundua. Ezmäi ammutah virujen, sit seizoi. Jogahizes siiriči mennyös ammundukerras pidäy kierdiä yksi 150 metrin štruafukierros.
## Taga-ajo
Taga-ajos kilbailijat lähtietäh matkah sprintan tuloksien da aigueroloin mugah. Vaihtoehtonnu voi olla individualizen matkan tuloksien puolitetut erot. Sprintan voittai lähtöy enzimäzenny, toine toizennu da muga ielleh. Kilbah piäzöy kaikkiedah 60 sprintan parastu kilbailijua. Matkan piduhus on miehil 12,5 kilometrii da naizil 10 kilometrii. Taga-ajoh kuuluu nelli ammundua. Kaksi enzimästy ammutah virujen da kaksi jälgimästy seizoi. Jogahizes siiriči mennyös ammundukerras kilbailijal pidäy kierdiä yksi 150 metrin štruafukierros.
## Yhteslähtö
Yhteslähtökilvas (kučutah vie mass-startakse) kilbailijat lähtietäh matkah yhtel aigua. Miehet hiihtetäh 15 kilometrii da naizet 12,5 kilometrii. Kilbumuodoh kuuluu nelli ammundua, kudamis kaksi enzimästy suoritetah virujen da kaksi jälgimästy seizoi. Jogahizes siiriči mennyös ammundukerras pidäy kierdiä yksi 150 metrin štruafukierros. Kilbah piäzöy muailman kubkan kogonaskilvan sen hetken 25 parastu da vie viizi sen kilbuviikon parastu kilbailijua. Tämä tarkoittau sidä, gu kaikkiedah kilvas on 30 kilbailijua. Gu kentahto ei ottane ozua kilbah, joukkuo tävvendetäh muga, gu 30 kilbailijua lähtis matkah. Enne kilbah piäzi suorah muailman kubkan 30 parastu kilbailijua. Siändyö muutettih kavvel 2010–2011.
Hiilisuadu

**Hiilisuadu** libo **ugleruodu** (hiimielline merki on **C**, ) Mendelejevan sistiemallizen järjestyksen mugah on nellädentostu joukon toizen periodan alguaineh. Sen atomunoumer on 6. Sen atomumassu on 12,0107.

Ennevahnas ugleruodua käytettih puuhiilen muvvos metalloin sulattamizeh niškoi. Muankuores ugleruodua on 0, 15555555 % (massan mugah). Luonnos ugleruodu löydyy almuazan da grafitan muvvos. Se löydyy sežo poltokaivandahizien muvvos (94 – 97% C) – muzavanruskiet hiilet (64 – 80% C), kivihiilet (76 – 95% C), nefti (82 – 87% C), luonnon poltoguazat dmi.
Hiiri

**Hiiri** voi merkitä eri dieloloi:
* elättii, moizii kui kodihiiri libo meččyhiiri
* hiiri, tiedokonehen ozutinlaiteh
Helylä

**Helylä** on Karjalan tazavallan Sortavalan piirin pos’olku. Se on Helylän kyläkunnan haldivolline keskus.

Se sijoiččou Helylän tazangol, Tohmajoven rannal, 6 kilometrin piäs Sortavalaspäi pohjazeh. Tiä on raududorogustansii Helylä. Lähäl pos’olkua on lendoazemu, kudai nygöi ei rua.

## Rahvahan lugumiäry

## Talovus

Nevvostoliiton aigah pos’olkas ruadoi suuri pertilomu- da suksikombinuattu. Nygöi tiä ruadau mondu piendy tevolližuslaitostu, kudamis suurin on plastiekkusuksifuabrikku da zavodu, kudamas luajitah kalanaživkoi.

## Kul’tuuru

Pos’olkas ruadau keskiškola №7. Äijy turistua, kuduat suvaijah vezisportua, kävväh Tohmanjovele.

## Nähtävykset

* Suuren voinan aigah tapettuloin Nevvostoliiton saldattoin kalmu.
* Mustomerki sen enzimäzen hristianskoin kirikön kohtas, kudai hävitettih vuvvennu 1657.
Hiitola

**Hiitola** on Karjalan tazavallan Lahdenpohjan piirin pos’olku. Se on Hiitolan kyläkunnan haldivolline keskus.
Pos’olku sijoittuu Kokkolanjoven da Raivattalanlammen rannal.
Täs, samannimizes raududorogustansies, yhtistytäh kaksi raududorogua: Viborgu – Joensuu da Pietari – Hiitola.

## Histourii

Enzimäzen kerran Gitola muanitah vuvvennu 1471, silloi se kuului Pol’šan kuningahan Kazimiran IV mualoih.
Vuvves 1617 algajen, Stolbovan rauhansobimuksen azumizen jälles, aloveh kuului Ruoččih.
Vuvvennu 1721 Ruočči andoi se järilleh Ven’an impeeriele.
1917 vuodessah se kuului Viborgan gubernieh, sit 1940 vuodessah pos’olku liittyi Suomeh. Vuvves 1940 algajen pos’olku kuului Nevvostoliittoh, sit Ven’ah.
Vuvvennu 1999 pos’olkas rakendettih Serafim Sorovskoin puukirikkö.
Vuodessah 2006 pos’olku liittyi Kurgijoven kyläkundah.

## Histourien mustomerkit

Pos’olkas on Suuren voinan aigua tapettuloin Nevvostoliiton saldattoin mustokalmisto.

## Rahvahan lugumiäry
Hiitolan kirkonkylä

**Hiitolan kirkonkylä** () on Karjalan tazavallan Lahdenpohjan piirin pos’olku. Se kuuluu Hiitolan kyläkundah.

Se sijoittuu lähäl Hitolanjärvie da Veijalanjärvie.

## Rahvahan lugumiäry

## Histourii

Enne 1944 vuodessah sidä sanottih Kirha-Hiitolakse.

Täs on histourien mustomerki – ammunduvehkehien keksijän da konstruktoran V.S. Baranovskin kalmu. Vie pos’olkas on suomelazien saldattoin kalmisto (1939 – 1940, 1941 – 1944).
Guarbalo

**Guarbalo** on monivuodine heiniävyos kazvoine Kanabrokazviloin rodukundua. Se pienikazvoine levii muadu myö da on aivenvihandu. Guarbalo kazvau Pohjažes muan puoliškos.

Latinan kieles kazvile on pandu nimi “oxycoccus” – “mujgei muarju”. Jevropan puoles sen nimi on “craneberry” – “kurgienmuarju”. Anglienkielen nimi oli “bearberries” – “ kondienmuarju” sendah, gu rahvahat nähtih kui kondiet syödih sidä muarjua.

Guarbalo – muadumyölevinnyh aivenvehandu tuhjöine. Korzi on vihandu, ylen hoikku – gu niitti. Sel on äijy lehtie. Kozzin pidohus voi olla läs 30 sm.

Juurijoukko on puikkonägövy. Juuriel eletäh grivat, kuduat azutah juurinke mikoriizu. Guarbalo ottau minerualuainehii, vastah andau fotosintezan ainehii.

Lehtet kazvetah korziel yksi jälles toštu, ollah pieniet (piduhus läs 10 mm, levevys läs 5 mm); piduliččažet. Lehti on pial päi muzavuvihandu, alas päi – valgei. Lehtiet kazvetah talvel gi. Kukkazet ollah rouzovoit. Emeh on yksi; hyödenua on kaheksa. Kukanlehtie on nelli – viizi. Guarbalo kukkiu kezäkuul.

Andin on ruskei jyrginäine libo piduličču muarju diametrua läs 16 mm. Yksi kazvoine voi andua kaksikolmesadua muarjua. Kuulužu on ornitohorija: linnut syvväh muatjät da sit levitetäh simenii loitokse.

Guarbalo kazvau sfagnumsuoil, suvaiččou päivypastuo.

Kypsis muarjös on: zuahariet, organičeskoit muigeimehet (juablokku da limonu), pektinat, vitamiinat (C,B1,B2,B5,B6,PP,K1), mineraliet ozat (kalii, raudu, medi da toizet). Sendäh, gu guarbalos on äiju vitamiinua, sidä sanotah “vitamiinankaivo”.

Talvekse muarjoi pannah puupuččioloih, kus net ollah tuorehet kevyassah.

Muarjät piätäh nuadobjah: tsinguaazettujainet, vastau kyl’miändia, anginua.

Guarbalo kuuluu rohtikazviloin joukkoh. Sendah, gu muarjois on äijy biologien puoles aktiivizii ainehii da vitamiinoi, net hyvin vaikutetah ristikanzan orgamuzmua. c

Suomes da Ven’as luaitah guarbaloviinua da likörua, pannah muarjat äijih syömizih.
Hirvi

**Hirvi** (*Alces alces*) on šuarukabjaine elätti, se on suurin pedroin perehes.

## Ulgonägö

Hirvihäkin rungan piduhus on läs 3 metrii, korgevus – 2,3 metrii, see painau 360-600 kiluo, Ven’an Loittozes Päivännouzupuoles da Kanuadas eläjät hirvet painetah 655 kiluo. Hirvilehmät ollah pienembät. Hirvi äijäl eruou toizis pedrois. Rungu da kaglu ollah lyhyöt, nišku on korgei, gurvanjyttyine. Jallat ollah ylen pitkät, sendäh gu juomizekse hirvel tulou lähtie syvembäh vedeh libo heittiäkseh ezijalloin polvilleh. Hirvilöil on suuri piä gurbunenän kel, ylähuuli on rippui da lihavu. Karvu on karju, muzavanruskien mustu, jallat ollah valgien harmuat.

Hirvihäkkilöil ollah suuret labjanjyttyizet sarvet, niilöin väli on 180 santimetrii, net painetah 20-30 kiluo. Joga vuottu kylmykuus-talvikuus hirvi lykkiäy sarvet da kävyy niilöittäh sulakuuh-oraskuussah. Hirvilehmät ollah sarvittomat.

## Syöndy
Talvel hirvet syvväh havvu- da lehtipuuloin kuordu da huavan, pajun, pedäjän vezua. Kezän aigua hirvilöin syömizenny ollah vihandat kazvit: filipendula, hormu, vil’l’ukazvit, čuloi, šaraheiny, bretkoi, buolu da muut.
 
## Kiimuaigu
Kiimuaigu hirvilöil on elokuun lopus ligakuun algussah. Hirvel rodieu yksi libo kaksi, harvah kolme poigua. Emähirvi rubieu kandamah sulakuun lopus da poijat voijah eliä muamanke vie silloi, konzu niilöil menöy toine vuozi. Emähirvi voi imettiä poigii nelli kuudu, ga jo kahten kuun ijäs net iče maltetah syvvä heiniä. 

## Arealu
Hirvie voi nähtä pohjazen muan puoliškon mečis. Jevroupan ozas sidä voi nähtä Polšas, Balties, Čehies, Vengries, Valgoven’al, Ukrainan pohjazes, Skandinuavies sego Ven’an jevroupan ozas. Azies hirvi eläy Mongolien pohjazes da Kitain koillizes sego Sibirien koskemattomis mečis. Eletäh hirvet Pohjazes Ameriekasgi – Al’askal, Kanuadas sego Kolorados.

Ven’al on läs 730 tuhattu hirvie, kaikkiedah muailmas niidy on läs puoldutostu miljonua.

Hirvet eletäh mečis, jogi- da järvirannoin pajukkolois, tundran koivikkolois da huavikkolois. Kezäl niidy voi nähtä loitton mečispäi.

## Muudu tieduo
Hirvilöi mečästetäh nahkan da lihan suamizekse.
Niilöin maido mustoittau lehmän maiduo, ga se ei ole razvaine eigo magei.
Pedroin liha on magiembi hirven lihua, kudai on kova da ei ole razvatoi. Sidä käytetäh konservoin da savustettuloin kalbassuloin valmistamizes.

## Leviendy da lugu Karjalas
Hirvi on Karjalan meččien suurin elätti. Hirvi on kallis mečästyselätti. Sen suandah on omat rajoitukset. Joga vuottu Karjalas meččuijah läs 700 hirvie. Hirvien luvun vähenemizeh vaikuttau suuri hukkien lugu da zakonatoi mečästys. Äijy hirvie sežo kuolou dorogal, ku puututah mašinoin uale. Karjalan tazvallas hirvie on enämbi suvipuoles, migu pohjazes. Talvilugemizien mugah vuvvennu 2014 Karjalas oli 21,5 tuhattu hirvie. Kondii da hukku voib hirvie syyvä.
Hirvilöin fermu

Hirvilöin fermu on Sumarkovan kylän lähäl, Kostroman alovehel. Se on luajittu mennyt vuozisuan  60-vuozien allus kahtelesuale gektuarale muadu.
## Elättilöin tuondu
Enziallus elättilöi tuodih fermale lähi mečispäi. Harjaitettih niidy uuzih ololoih, sit vuvvennu 1970 oraskuul fermal rodivui enzimäine hirven poigaine. Aijan aloh täs jo kaikkien hirvilöin rodivundukohtannu rodih fermu. 
## Piäruado
Enzivuozinnu ferman ruadajien piäruado oli hirvilöin piendän tehnolougieloin kehittämine, hirvilöin kazvattamine da kezittämine, hirven maijon tuotandu.
Päivän aloh oraskuus syvyskuussah emähirvi andau 1-6 litrua maiduo. Lypsändäh niškoi fermal ollah omat huonukset, ga lypsiä hirvi voijahgi mečäs. Hirven maido on ylen tervehelline, sit on keskimiärin 9% valgijastu da 12% razvua. Sidä juvvah vačan da šuolin märgäh, säjehtaudiloih. Maiduo fermalpäi vietäh Susaninan nimizeh parandolah, kudai on lähäl fermua. Sidä voijah ostua fermale tulluotgi.
## Elättilöin kačondu
Joga vuottu fermal piettävii da kačottavii hirvilöi liženi. Sit on olluh ainos mondu kymmendy hirvipiädy – 40-60 eri-igähisty. Talven aigua niilöin paimenduskohtannu ollah ferman ymbäristön muat. Niilöis hirvet ollah yksinäh da juuri niilöih niškoi luajittuloil tanderil syvväh huavan da pajun kuordu da vezua. Niidy joga päiviä varustetah ferman ruadajat. 
Joga elätin kaglah on pandu kagluremeni, kudamah on kirjutettu hirven nimi. Aiguzeh hirveh vie on pandu raadivosiirdin, sen vuoh voibi terväh löydiä hirvi, kerran ku se kavonnuh meččäh.
## Poigazien piendy
Fermal hirvilöin poigazii pietäh erikseh. Jälles kannandua emähirvi eroitetah poijis. Enimyölleh emähirvi kandau sulakuul da oraskuul. Kandamizilleh olijoi emii sežo eroitetah toizis elättilöis. Rodivunnuzii poigazii jo enzipäivis imetetäh tötös, juotetah niilöile maiduo.
## Fermal käyndy
Fermal tulluzile luajitah mieldykiinnittäjii ekskursieloi da tietyn vuvvenaigua annetah kävvä elättilöillyö – syöttiä niidy da ottua kuvua niilöis.
Histourii

**Histourii** (Muinasgrets. ἱστορία, historía) tarkoittau paiči yhteizön mennyzii kauzii sežo mennyzien tapahtumoin kuvavustu libo tutkimustu, histouriitieduo da sen tuloksii. Histouriitiedo libo histourii tiijonalannu on enne muudu kirjutettuloih lähtehih pohjuajua ristikanzoin mennyzien aijoin tutkimustu. Muga historiaigu algau kirjutusn'eron keksindäs. Aigua enne kirjutusneruo kučutah ezihistoriellizekse aijakse. Ezihistoriellistu aigua tutkivis tiijois keskehizin on arheolougii libo muinazuontutkimus.
Hirvas

**Hirvas** () on pos'olku Kondupohjan piiris Karjalan tazavallas Ven'al. Se on Hirvaksen kyläkunnan haldivolline keskus.

Se sijoittuu Suunujoven rannal samannimizen kosken lähäl.

## Rahvahan lugumiäry

Eländykohtu vuvvennu 1931, konzu rakendettih Hirvaksen plotin.

Vuvvennu 1950 sitpäi luajittih ruadopos’olku.

## Kuulužat ristikanzat

Afanasjev Aleksei Nikolaevič (1916 – 1968) on Nevvostoliiton muanivomies.

## Histourien mustomerkit

Pos’olkas on Nevvostoliiton da Suomen välizel voinal (1941 – 1944) tapettuloin Nevvostoliiton saldattoin kalmu, kudamah on pandu 116 Karjalan frontan saldattua da oficierua.

## Nähtävykset

Hirvaksen suviozas on Karjalan vahnin (läs 2 miljardua vuottu) tulimäin krateru.

Sie on kuivattu Hirvas-koski, kudai oli suurembi Kivačču-koskie.

Lähäl pos’olkua on lendohlähtöpaikku.

Vuvvennu 2007 pos’olkas avattih pravosluavnoi kirikkö.
Himol'a

**Himol'a** () on pos'olku Mujejärven piiris Karjalan tazavallas Ven'al.

Se kuuluu Sukkajärven kyläkundah.

## Muantiedo

Se sijoiččou Himol’anjärven rannal.

## Rahvahan lugumiäry

Vuvvennu 1966 pos’olkas eli 3500 hengie.

## Nähtävykset

Pos’olkas on kirikkö da Nevvostoliiton da Suomen välizen voinan aigah (1941 – 1944) tapettuloin Nevvostoliiton saldattoin kalmu (vuvven 1963 kalmu).

Lähäl pos’olkua koillizes on Vottovuaru, kudaman korgevus on 417,1 metrii.

## Tevolližus

Pos’olkas on karjieru da meččyruaduo.
Hokusai

**Hokusai** (, 1760 — 10. oraskuudu 1849, Edo (nygöine Tokio)) oli japounielaine ukiyo-e-stiil'an puupiirrostaidoilii. Hänen tunnetuin tevos on värillizis puupiirroksis kerätty sarju nimel *[[36 kačondua Fujimägeh|36 kačondua Fujimägeh]]*, kudaman enzimäine piirros *[[Kanagawan suuri ualdo|Kanagawan suuri ualdo]]* on yksi Japounien taidehen tunnetuimbis kuvis. Hänen tevokset ollah myöhembi vaikuttanuh sežo jevrouppalaizih taidoilijoih.
Homal

**Homal** () on Karjalan tazavallan Anuksen kanzallizen piirin kylä, kudai kuuluu Alavozen kyläkundah.

Se sijoittuu Anuksenjoven rannal.

## Homalan rahvahan lugumiäry
Horvatii

**Horvatii** (horv. Hrvatska) on valdivo Keski-Jevroupan suves, ozittain Balkanan niemimuan päivänlaskus. Sen virralline nimi on Horvatien tazavaldu. Enne se oli nevvostotazavaldu, kudai kuului Jugosluavieh.

Muan piälinnu da suurin linnu on Zagrebu. Luodehes Horvatii rajoittuu Slovenienke, koillizes – Vengrienke da Serbienke, suves – Bosnii-Hertsegovinanke da Černogourienke (Montenegronke), päivänlaskus – Adrianmerenke.

Kanzalline val'uuttu on kuna.

Muan pinduala on 56.594 km², rahvahan lugumiäry on 4.154.200 hengie (2017).
Hoškil

**Hoškil** () on Kotkatjärven kundah (poselenieh) kuului kylä Anuksen piiris Karjalan tazavallas.

## Perustieduo
Hieru on sijoitunnuhes Kotkatjärven järven rannal. Järven toizel puolel on Kotkatjärven kylä.

## Eläjät
Vuonnu 2013 Hoškilas eli 7 hengie. 

## Muudu tieduo

## Lähtehet
Hristianskoi usko

**Hristianskoi usko** (gretsien sanas Χριστός *khristós* ’voijeltu’) on avraamilaine, yksijumalaine uskondo, kudai perustuu Iisussan elaigah da opastukseh, kudamih näh saneltah Uvves sanas. Hristianskoit ristikanzat pietäh Iisussua piästäjänny da Jumalan poijannu. Hristianskoi usko on suurembi muailman kaikis uskondolois, da sil on nenga 2,3 miljardua kannattajua. Muailman jogahizes muas on vähimyölleh yksi hristianskoi kollektiivu.
Hronolougii

**Hronolougii** tarkoittau mennyzien da tulieloin tapahtumien aijallizien suhtehien miärittämisty arren da historien nägökulmaspäi. Aijanlaskentah käytettäviä sistiemua kučutah kalenduarakse. Aijanlaskennal on olluh suuri merkičys kaikile järjestäytynnyzile yhteskunnile.
Huabalo

**Huabalo** (*Anas penelope*) on sorzien heimoh kuului lindu.

## Karjalankieline nimi

Lindu tundietah karjalan kieles nämmil nimil:

* *huabalo* (livvikse da suvikarjalakse)
* *huabana/huapana* (suvikarjalakse da vienankarjalakse)
* *piuručču* (Suistamon paginluavus)

## Kogo da nägö

**Piduhus:** 42-50 cm
**Siibien agjuväli:**75-87 cm
**Paino:** 600-850 g

## Teemas muijal

* Luontoportti (suomekse)
* Suomen lintuatlas (suomekse)

## Lähtiet
Hollandii

**Hollandii** (myös *Gollandii*, nider. *Holland*, ven. Голландия) on histourielline aloveh Alangomualoin päivännouzupuolel, kuduah kuuluu kaksi muan provintsiedu - Pohjas-Hollandii da Suvi-Hollandii.

Nimitys Hollandii lähtöy sanois holt land libo "puu mua". Erähis mualois nimitysty käytetäh kogo Alangomualoin kuningaskundua tarkoittajen, mi ei ole oigei (mugaže, ezimerkikse, konzu Angliekse kučutah kogo Suurdu-Britanniedu).

## Kačo myös
* Gollandien kieli
Huabanovu

**Huabanovu** () on Karjalan tazavallan Anuksen kanzallizen piirin kylä, kudai kuuluu Mägriän kyläkundah.

Se sijoittuu Luadogan Syvärin suun rannal.

## Rahvahan lugumiäry
Huabu

**Huabu** on lehtipuun laji, toppolin roduu, pajun rodukundua. Huabu löydyy Jevroupan da Aazien piirilöis, kudamis on lauhkei da vilu ilmasto.

Huavan rungo voi olla 35 m korgevuttu da 1 m deametras.

Se eläy 80-90, harvah 150 vuottu. Huabu kazvau ylen terväh, ga se voi voimattuo. Vahnat, suuret da tervehet puut lövvytäh harvah.

Huavan juuret ollah syväh muan al.

Nuoriloin puuloin kuori on silei, valpahanvihandu libo vihandu-harmai. Iče puu on valgei vihandanke.

Huavan lehtet ollah pyöryžii libo niilöil on vinonellikön muodo. Niilöin pitkevys on 3-7 sm. Net ollah terävii libo tylčii yläpuolel. Sygyzyl lehtet tullah erivärizikse: kuldazikse, ruskieloikse dmi.

Se löydyy mečän da tundran rajal, vezistölöin rannoil, mečis, mečänreunois, harvah kuivil hiekkoil, rotkolois, suoloil da mägilöil.

Se löydyy Jevroupas, Kazahstanas, Kitais, Mongoulies, Koreas, Ven’an kogo alovehel.
Hukku

**Hukku**, harmai hukku libo tavalline hukku () on pedoimettäjien lajii, koirueläimien rodukundua. Koijotan (Canis latrans) da šakalanke yhty hukkualalajii (Canis). Tädä paiči harmai hukku on tavallizen koiran tuattolointuatto. Hukku on yksi suurimis nygyzis eläimis omas rodukunnas, sen rungan piduhus (ilmai händiä) voibi olla 160 sm, hännän piduhus on 52 sm:ssah, hukan korgevus on 90 sm:ssah, massan miäry on 80 kg:ssah.

Enne hukan levittämine Jevruazies da pohjazes Amerikas oli suurembi. Meijän aijas nämmien eläimien eländypaikan alovehet vähettih enimyölleh ristikanzan toimindah näh: luonnon nägöalan muutokseh, urbanizatsieh da hukkien hävittämizeh näh. Monis mualois hukku on kuolemizes, hos pohjazes Jevrazies da Amerikas niilöin popul’atsii vie on suuri. Kaččomattah sidä, ku hukan lugumiäry on hävittämizes, monis mualois hukkii mečästetäh, sentäh ku vardoijahes nämmien eläimien käzintulendua libo iloituksekse.

Piäpedoeläimienny olles hukku on ylen tärgei eläin mečis, taigas, tundras, stepis da vuoriloin alovehil. Hukkua sanotah ”mečän liäkärinny”. On olemas läs 32 hukan alalajii, niilöi eroitetah massan miärän da karvan värin mugah. Ven’an Federatsien alovehil enimyölleh eletäh tavallizet (C.l.lupus) da tundruhukat (C.l.albus).
Huškal

**Huškal** () on Karjalan tazavallan Anuksen kanzallizen piirin kylä, kudai kuuluu Koveran kyläkundah.

Se sijoittuu Huškalan joven rannal.

## Huškalan rahvahan lugumiäry
Hympölä

**Hympölä** on Karjalan tazavallan Sortavalan piirin Sortavalan linnukunnan pos’olku.

Se sijoiččou Hympölänjärven koillisrannal.

## Rahvahan lugumiäry
Hörppäl

**Hörppäl** () on Karjalan tazavallan Anuksen kanzallizen piirin kylä, kudai kuuluu Alavozen kyläkundah.

Se sijoittuu Anuksenjoven hurual rannal.

Kyläs on ainavo uuličču Novaja Gerpelä (Uuzi Hörppäl).

## Hörppälän rahvahan lugumiäry
I. K. Inha

**I.K.Inha** (Konrad Into Nyström) (12. kylmykuudu 1865, Virrat, Suomi - 3. sulakuudu 1930, Helsinki) — fotokuvuaju, žurnalistu, kiändäi, kielentutkii, karjalan rahvahan runoilan keräilii.

Inha tutkii kirjalližuttu da estietiekkua Helsingis. Sen jälles häi tutkii fotokuvataiduo Germuanies da žurnalistiekkua da histouriedu Avstries. Sie Inha matkaili da kiändi.

Vuonnu 1894 Inha oli matkas Vienan Karjalas Lönnrotan jälgie myö. Täs matkas häi luadii 300 fotokuvua, kudualoin suurin oza on ylen hyviä luaduu. Vuonnu 1911 piäzi ilmoih Inhan matkupäivykirju «Kalevalan laulumailta», kuduas Inha kuvaili Vienan Karjalan rahvahan eloksentabua.

## Viittehet:

https://vk.com/album-27058393_167427956

## Lähtehet:

* Kalevalan laulumailta: Elias Lönnrotin poluilla Vienan Karjalassa. Helsinki, 1999; Suomen maisemia. Helsinki, 2002; Unelma maisemasta. Helsinki, 2006.
* I. K. Inha 1894, valokuvaaja Vienan Karjalassa. Helsinki, 1990; Vuorenmaa T., Kajander. I. I. K. Inha, valokuvaaja 1865―1930. Porvoo, 1981; Sihvo H. Karjalan löytäjät. Helsinki, 1969.
Idel'

**Idel’** on Karjalan tazavallan Segežan piirin pos’olku. Se on Idel’an kyläkunnan haldivolline keskus.

Pos’olku sijoiččou 58 kilometrin piäs Segežaspäi pohjazeh, Belomorskan-Baltiekan kanualan päivännouzurannal, kohtas, kus Idel’-jogi laskehes Ala-Uikujogeh.

Pos’olkas on samannimine raududorogustansii.

Pos’olku perustettih vuvvennu 1933, konzu ruvettih rakendamah Belomorskan-Baltiekan kanualu.

Täs ruadau kluubu, kirjasto, feršalipunktu.

Pos’olkas on Nevvostoliiton da Suomen välizen voinan aigua (1941 – 1944) tapettuloin Nevvostoliiton saldattoin kalmu.

## Rahvahan lugumiäry
Igor Stravinskii

**Igor F’odorovič Stravinski** (5. kezäkuudu 1882, Oranienbaum, Ven’an impeerii - 6. sulakuudu 1971, New York, Yhtysvallat) oli ven’alaine säveldäi, orkesterujohtai da pianistu, muuzikuallizen modernizman piähengi, yksi XX-vuozisuan muailman muuzikkukul’tuuran kulužimis ezittäjis. Fransien kanzalaine (1934) da Ameriekan Yhtysvalloin kanzalaine (1945).
## Eloskerdu
Stravinski rodivui Oranienbaumas da vietti kogo lapsusaijan Piiteris. Hänen tuatto F’odor Ignatjevič Stravinski oli Mariinski-teatran pajattai. Muamo Anna Kirillovna Holodkovskaja oli pianistu da pajattai. Stravinski opastui oigevustieduo, ga vaihtoi sen alan muuzikkah. Vuvvennu 1902 hänes rodih Nikolai Rimski-Korsakovan opastui. Vuvvennu 1906 Stravinski meni kirjoih sevoittaren Jekaterina Gavrilovna Nosenkonke. Stravinski lähti Ven’alpäi vuvvennu 1910 da matkusti Pariižah. Vuvvennu 1939 häi muutti Yhtysvaldoih. Häi kuoli 88-vuodehizennu New Yorkas, ga hänet pandih muah kalmikole Venetsies.
## Luomisruado
Stravinskin virgua voi jagua kolmeh kaudeh.
### Ven’alaine kauzi (1908—1923)
Tämän kavven allettih kolme D’agelevan joukole sävellettyy baliettua. Balietois Stravinski käytti tiemoi da motiivoi Ven’an rahvahanmuuzikas da niilöis kuuluu Stravinskin opstajan Nikolai Rimski-Korsokovan vaikutus. Muut tevokset ollah ouperu «Solovei» (1916), «Saldatan histourii» (1918), «Svuad’bu» (1923).
### Uuskluassine kauzi (1920—1954)
Stravinskin muuzikas on 1700-luvun muuzikan vaikutus. Tämän kavven enzimäine tevos on ouperu «Mavra» (1921—1922). Sežo täh kaudeh kuullah ouperu «Tsuari Edipu»(1927), baliettu «Apollon Musaget» (1928) da konsertu «Dambarton Oks» (1937—1938).

### Sarjalline kauzi (1954—1968)

Stravinski käytti sarjalližuttu da 12-sävelsistiemua, kuduadu häi aijemba oli vastustannuh. Erähis tevoksis on kova uskonnolline temuatiekku. Enzimäzet tevokset ollah «Kantata» da «Septet».
Härkin

**Härkin** on enne vahnas joga kois käytetty nuores pedäjän libo kuuzen šuarakkahas kohtas luajittu sevoitusvehkeh, kudamal voibi ezimerkikse kalaittua libo sevoittua tahtastu. Sih pidäy katkata puus pala moizes kohtas ladvustu, kudamas on 5-7 šuarua, kuorittua da siduo nuoral kuivumah, ku oksanšuarat ei oijettas.
Hobju

**Hobju** Mendelejevan sistiemallizen järjestyksen mugah on yhtendentostu joukon viijenden periodan alguaineh. Sen atomunoumer on 47. Sidä merkitäh **Ag** (). 

Prostoi aineh hobju on tavottu, sitkei hyväluaduine hobjankarvaine da valgei metallu. Sulatuksen lämbötila on 962°C, tihevys on 10,5 g/sm³.

## Histourii

Rahvas tietäh hobjan ammuzis aijois. Enne hobju, kui kuldugi, puaksuh löydyi puhtahas nävös – sidä ei pie sulattua ruvaspäi. Sendäh hobjal on merkiččii rouli erilazien kanzoin kul’tuuruperindölöis. Yksi vahnois hobjan suamizen da muokkuamizen keskuksis oli histourienielline Sardinii.

Assiries da Vavilonas hobjua piettih pyhänny metallannu da se oli Kuudaman merki. Keskiaijas hobju da sen yhtistehet oldih ylen tundiettuloi alhimikkoin keskes. XIII vuozisuan puolivälis algajen hobju on perindölline aineh astieloin valmistamizeh niškoi. Sidä paiči hobjua nygöigi käytetäh dengoin luadimizen niškoi.
Ikaalinen

**Ikaalinen** (Ruočikse: Ikalis) on pieni linnu da kundu Pirkanmual Suomes. Sie eläy 6&nbsp;850 hengie (31.12.2023). Pinduala on 843,40 km².

## Histourii
Ikaalinen on perustettu v. 1641.

## Muantiedo
Ikaalinen on sijoitunnuhes Pirkanmuan muakunnas. Ikaalinen on suurin ozittain meččiä.

## Linnan ozat
Haapimaa, Heinistö, Heittola, Helle, Höytölä, Iso-Röyhiö, Jauhokuononmaa, Juhtimäki, Jyllinmaa, Kallionkieli, Kalmaankylä, Karhoinen, Karttu, Kiiala, Kilvakkala, Kolkko, Kovelahti, Kurkela, Leppäsjärvi, Leutola, Luhalahti, Läykkälä, Mansoniemi, Miettinen, Myllykarttu, Niemi, Pukara, Riitiala, Sammi, Sarkkila, Saukko, Sisättö, Sikuri, Sipsiö, Tevaniemi, Vahojärvi, Varessalmi, Vatsiainen, Vatula, Vehuvarpe, Viljala, Vähäröyhiö da Välikylä.

## Lähtehet
* Väestörekisterikeskus

## Aihies muijal
* Ikaalinen
Ilma-alus

** Ilma-alus ** on lendokoneh, kudai pyzyy atmosfieras ilman avul. Kosmossulaivu, rakiettu libo ekranopluanu ei olla ilma-aluksii.

## Ilma-aluksen lajit

On olemas 17 ilma-aluksen da lendokonehen lajii. Niilöin joukos ollah avtožiru, aerostat, vertol'uottu, vintokrilu, dirižabl'u, mahol'outtu, plan'ouru da lendokoneh.

## Ilma-alukset, kuduat ollah jugiembi ilmua

Ilma-alukset ilmai motorua:
* Muaplaneru;
* Veziplaneru;
* Ilmuzmeju.

Ilma-alukset motoran kel:
* Mualendokoneh (niilöin joukos lendokonehet suksišassienke);
* Vezilendokoneh (kubloine libo veneh);
* Lendokoneh-amfibii.
Ilmu (joukko)

**Ilmu** on joukko, kudai soittau muuzikkua trip-hop da world music -tabah da pajattau karjalakse. Innostuksen omah tuotandoh pajattajat da soittajat suajah Karjalan luonnos, pohjazen muan suurenmoizes da mistizesti omah valdah ottavujas čomuos.

## Julgavon ilmah piäständäkse ruattih:
* Tatjana Tkačenko, idei, sanoin kirjuttai, pajattai, kantele
* Aleksei Tkačenko, elektroniekku, elektrogituaru, idei, kantele
* Vitalii Tselob’onok, fleitu, volinku, jouhikko

## Joukon endizet ozanottajat
* Vladislav D’omin, jouhikko, kantele

## Ulgopuolizet linkit
* Ilmu Spotify-sivustol
*Ilmu Youtube-sivustol
* Ilmu VK-sivustol
Ilves

**Ilves** () – kažirodukunnan pedoimettäjien rodu, varzinazen kažirovun (Felis) lähin elättilaji. 

### Ulgonägö

Ilveksen rungu on 80-130 sm da säjäs on 70 sm piduhuttu. Tavan mugah ilves on suuren koiran suurus. Täyzi-igäzen ižäčyn paino on 18-25 kiluo, harvah 30 kiluo; emäčyn paino on tavan mugah 18 kiluo. Ilveksen rungu on lyhyt da järei. Korvat ollah kistilöinke. Händy on lyhyt ”leikatun” n'okanke (20-40 sm). Piä on pieni da pyöryžy. Turvan bokis on pitkät tukat, muga sanottu «korvupardu». Turbu on lyhyt, silmät ollah leviet,silmyterät ollah pystyoigiet. Ilves vaihtau karvua kaksi kerdua vuvves: keviäl da sygyzyl. Ilveksen nahku on paras kažirodukunnan, se on ylen turbei, korgei da silei. Pöčöis karvu on ylen pitky. Maha on valgei harvoin pienien tačmoinke.


Suuret da pitkät käbälät ollah nahkas, sendäh talvel ilves voi kävellä uppuomattah lumeh. 

Nahkuväri rippuu sit, mittumis alovehis eläy ilves. On olemas moni nahkuvärin variantua: ruskei, muzavanruskei, valpahankeldaine, savukarvaine. Selgy, bokat da käbälät ollah ta moinke. Pöčöis karvu on pitky,pehmei da harvu, tavan mugah se on valgei harvoin tačmoinke. Suves eläjät ilvekset ollah enimiten ruskiet, niilöin nahku on lyhyembi, ga käbälät ollah pienembät.

Ilveksen jälgi on tavalline kažin jälgi. Ilves ei jätä kynzijälgilöi,sendäh gu sen tagakäbälät astutah ezikäbälien samoih jälgilöih. 
    

### Levittämine

Ilves on kažirodukunnan pohjazin laji. Skandinavies ilves eläygi Pol’arnoin piirin tagua. Ven’al ilves eläy korbilois Kamčatkah da Sahalinah sah. Ilves eläy sežo Karpuatois, Kavkazas da Keski-Aazies, ga nämmis alovehis se on vähäluguine. 

Ilvesty voi nähtä Keski-Ven’al, Gruuzies, Estounies, Suomes, Ruočis, Pol’šas, Čeehies, Vengries, Rumiinies, Ispuanies, Serbies, Makedounies, Slovenies, Slovakies, Valgoven’as, Horvaties, Albanies, Gretsies, Litvas, Latvias, Ukrainas (Karpuatois), Armienies da Azerbaidžuanas. 

### Eländytaba da syömine

Ilves eläy puaksumbah havukorbimečis, taigas, ga toiči ilvesty voi nähtä erikohtis, ezimerkikse vuarumečis. Elätti hyvin kangihes puuloih da vuaroih da ui. Ilves tabailou turkielättilöi da sendäh ylen hyvin jiäjä hengih Pol’arnoin piirin tagua. 

Konzu syömisty on kylläl, ilves eläy samas kohtas, konzu ei ole – kulleskelou kohtis kohtih. Suutkis se voi astuo läs 30 kilometrii. Suurin puoli syömisty on jänöit. Sežo ilves tabailou tedrilöi, pienii jyrzijöi, harvembah erilazii pienii kabjuelättilöi: meččyuuhiloi, kallivohirvilöi, pedroi, toiči kodikažiloi da koirii.
 

Ilves läs ei varua ristikanzoi. Pedoelätti eläy mečis, vahnois meččyruadoalois da palateksis, kuduat luajittih ristikanzat. Hädävuozien aigua ilves tulou kylih da linnoih. Tavan mugah pedoelätti ei tule ristikanzoih käzin,ga konzu ilveks on ruanittu, se voi olla varattavannu da iče voi ruanita kedätahto hambahil libo kynzil.
Il’l’u Mošnikov

**Il’l’u Mošnikov** (rodivunnuh 30. heinykuudu vuvvennu 1988) on livvikse kirjuttai. Hänen enzimäine kirju "Midä mielel, sidä kielel" piästettih ilmah vuvvennu 2012. Kirjas on suarnua, kerdomustu da runuo karjalan kielen livvin murdehel. Niilöi kotkatjärveläine Il’l’u Mošnikov kirjutti lapsennu. Net painettih lapsien Kipinä-žurnualah da karjalankielizeh Oma Mua -lehteh. Brihačču työndeli niidy Suomen puolelegi Karjalainen-lehteh.

## Kirjan luadii
Il’l’u Mošnikov opastui Kotkatjärven školas, loppi Petroskoin valdivonyliopiston, kus opastui karjalan da suomen kieldy, da Itä-Suomen yliopiston, kus sežo opastui karjalua. Karjalan kieli on kirjuttajale muamankieli. 

## Suarnoin kirjutandu
Il’l’u Mošnikov sanou: ”Konzu nygöi mietin suarnoin teemoi, kerras nägyy midä oli pienenny piäs – äijis suarnois tahtoin tuvva ezile se, gu tahtonet eliä hyvin, pidäy äijy ruadua, laškannu et piäze nikunne: olgah se suarnu brihaččuzes, libo rebois, libo vahnas died’ois. Kirjutukses tämä moruali nägyy hyvin. Toine tärgei teemu on toizien hyväksekäyttö: hos kui opi kedätahto kielastua, tozi ainos voittau. Nämmä motiivat minun mieles ollah hyvin nägyvis”.
Imatjärvi

**Imatjärvi** () on Ven’an järvi, kudai sijoittuu Karjalan tazavallan Priäžän piiris.
Järven pinduala on 2,85 km². Sen keskisyvys on 3,6 m, syvin kohtu on 6,3 m.
Järvi on pitky da se leviey pohjazespäi suveh. Sen rannat ollah čuuruzii da kivizii da on vie suohizii randoi. Niilöin korgevus on läs 3-5 m. Järves on viizi piendy suardu.

Järveh laskeh kolme ojua, järvespäi virduau Imatjogi, kudai yhtistäy Imatjärven Siämärvenke.

Järven pohjas on muzavanvihandua mudua, pohjois- da suviozas on luodoloi.

Järvi jiädyy ligakuun lopus, avavuu oraskuun allus.

Järves on särgii, ahvendu, kiiškoidu, haugii, matikkua.
Ihala

**Ihala** on Karjalan tazavallan Lahdenpohjan piirin pos’olku.

Se sijoittuu Iijoven rannal. Pos’olku kuuluu Miinalan kyläkundah.

## Histourii

1917 vuodessah pos’olku kuului Ven’an impeerien suomelazeh ruhtinaskundah.

Vuozinnu 1917 – 1939 se kuului Lahdenpohjan suomelazeh voulostih.

Nevvostoliiton da Suomen välizen voinan jälles (1939 – 1940) Lahdenpohjan piiri da Ihalan pos’olku liityttih Nevvostoliittoh.

Vuvven 1941 elokuus Nevvostoliiton da Suomen välizen voinan aigua (1941 – 1944) suomelazet saldatat tuldih Luadogan rannale da otettih Jaakkiman da Lahdenpohjan.

Vuvven 1944 syvyskuus Lahdenpohjan piiri uvvessah rubei kuulumah Nevvostoliittoh da suomelazet lähtiettih iäres pos’olkaspäi.

## Rahvahan lugumiäry

Vuvvennu 2002 pos’olkas eli 762 hengie, vuvvenu 2006 – 862 hengie.

## Talovus

Pos’olkas ruatah laukat, poštu, feršalipunktu, lapsienpäivykodi da škola, žiivatankazvatandufermu.

5 kilometrin piäs pos’olkaspäi suveh on grafitan kaivamispaikku.

## Histourien mustomerkit

Pos’olkas on histourien mustomerki – Nevvostoliiton da Suomen välizen voinan aigua (1941 – 1944) tapettuloin Nevvostoliiton saldattoin kalmu. Kalmah on pandu 74 saldattua.
Iisus

**Iisus**, sežo **Iisus Nazariettalaine** libo **Iisus Hristos**, on tärgei hengi hristianskois vieros. Biblien ''Uvven sanan'' mugah häi oli Jumalan poigu, kudai nouzi kuollielois. Hristianskoit ristikanzat uskotah, gu häi oli Piästäi, kudamah nähte saneltah ''Vahnas sanas''. Histourien tutkijat pietäh Iisussua jevrieläzenny opastajannu, kudai propovieduičči Juudien alovehel I vuozisual. Iisusan kuoltuu hänen opastujat uskottih, gu häi nouzi kuollielois, da aijan aloh hyö perustettih hristianskoi kirikkö.
Imbilahti

**Imbilahti** sijaiččou Luadogan pohjazel rannal Karjalan Tazavallas Pitkänrannan piiris. Pindualua on 427,2 km2. Vuonnu 2012 eläjiä oli 1000 hengie.

1930-luvul, konzu Imbilahti kuului Suomeh, eläjiä oli 14500, kudamis puolet oldih l'uterilazii da puolet pravoslavnoloi. Agrotalohus da meččytalohus oldih piäelinkeinot. Pitkäsrannas oli pila- da sellulouzutevolližuttu.

## Rahvahan lugumiäry
Immal

**Immal** () on Karjalan tazavallan Anuksen kanzallizen piirin kylä, kudai kuuluu Anuksen linnukundah.

Se sijoittuu Anuksenjoven rannal.

## Immalan rahvahan lugumiäry
Indonezii

**Indonezii** (indon. *Indonesia*), virralline nimi - **Indonezien tazavaldu** (indon. *Republik Indonesia*) on valdivo Liideh-Azies. Vuvven 2010 tiedoloin mugah rahvahan lugumiäry on 237, 5 miljonua hengie (v. 2011 – 245,6 miljonua hengie), pinduala on 1 904 569 km². Rahvahan lugumiärän da pindualan mugah Indonezii on alovehen suurin mua. Rahvahan lugumiärärän mugah Indonezii on 4.kohtal muailmas, pindulan mugah on 14.kohtal.

Piälinnu on Džakarta. Viralline kieli – indonezien kieli.
Indien valdumeri

**Indien valdumeri** ― muailman kolmas suurin da syvin valdumeri Tyynenmeren da Atlantiekan valdumeren jälles. Sen pinduala on 76,174 kvadruattukilometrii, tilavus ― 282, 65 miljonua kubokilometrii. Valdumeren syvin kohtu on Sundasalmes (7729 metrii).

Indien valdumeren pohjazes on Aazii, päivänlaskupuoles ― Afriekku, päivännouzupuoles ― Avstrualii, suves ― suvimanner. Indien da Atlantiekan valdumeren rajal on 20° päivännouzupiduhuttu. Indien da Tyynenmeren rajal on 146° 55' päivännouzupiduhuttu. Indien valdumeren pohjazin kohtu on Persienlahtes (30° pohjastu levevytty). Indien valdumeren levevys on läs 10 000 kilometrii Avstrualien da Afriekan suvikohtien välis.
Indii

**Indii** (hindi भारत , angl. India), virralline nimi – **Indien tazavaldu** (hindi भारत गणराज्य, angl. Rebublic of India)- valdivo Suvi-Azies. Rahvahan lugumiäry on 1 282 526 hengie (v.2015), pinduala on 3 287 263 km², nämmien merkilöin mugah Indii on Suvi-Azien suurin mua. Rahvahan lugumiärän mugah Indii on toizel kohtal, pindualan mugah on seiččemendel kohtal. Piälinnu on Uuzi Deli. Virrallizet kielet ollah hindi da anglien kieli.

Liittovaldivo, parluamentutazavaldu. Indii jagavuu 29 ozavaldivoh da 7 liittoaloveheh.

Indii rajoittuu Pakistuananke päivänlaskus, Kitainke, Nepalanke da Butananke koillizes, Bangladešanke da Mjanmaranke päivännouzus. Meres Indii rajoituu Maldivoinke lounuas, Sri Lankanke suves da Indonezienke liidehes. Džamman da Kašmiran ozavaldivoloin kiistanalazet alovehet rajoitutah Afganistuananke.
Iran

**Iranan islamilaine tazavaldu** (), lyhyesti Iran (), vuodessah 1935 sežo Persii- Ezi-Azien tazavaldu. Piälinnu on Tegeran.

Iran rajoittuu Irananke päivänlaskus, Azerbaidžananke, Armenienke, Turcien da tundiemattoman Vuoristo-Karabahan tazavaldanke, Turkmenistuananke pohjazes, Afganistuananke da Pakistuananke päivännouzus. Iranan pohjazes puoles on Kaspien meri, suvizes puoles Indien valdumeren, Persien da Omanskan lahtet.

Muan pinduala on 1 648 195 km². Rahvahan lugumiäry on 78 408 412 hengie (v. 2015).
Irlandii

**Irlandii** libo **Irlandien tazavaldu** on Pohjas-Jevroupan valdivo, kudai täyttäy Irlandien suaren suuriman ozan. Pohjazes se rajoittuu Velikobritanienke. Pinduala on 70,2 tuh. km². Muan nimi tuli irlandien sanaspäi ”Éire”, kudai merkiččöy valdivuo. Muan piälinnu on Dublinu, kudamas eläy kogo muan rahvahan läs nelländesoza (1,4 milj. hengie). Valdivon rahvahan lugumiäry on 5 123 536 hengie (2022).